*2. sz. melléklet*

**Revíziós jegyzőkönyv – 2022**

A hajdúszoboszlói Bocskai István Múzeum a muzeális intézmények nyilvántartásában szereplő kulturális javak revíziójáról és selejtezéséről szóló 51/2015. (XI. 13.) EMMI rendelet alapján **2019 és 2022 között teljes körű (összgyűjteményi) műtárgy-revíziót** folytatott le, amely kiterjedt az intézményben őrzött, az alapleltárakban szereplő műtárgyak összességére, vagyis a teljes műtárgy-gyűjteményre. (A segédgyűjteményeket, így az adattári, könyvtári, stb. állományokat a jelen revízió nem érintette, bár 2020-ban azok revíziója is elkezdődött, de azt külön jegyzőkönyvben fogjuk dokumentálni a befejezését követően.) A jelen, műtárgy-revízió a muzeális intézmények nyilvántartási szabályzatáról szóló 20/2002. (X. 4.) NKÖM rendeletben meghatározott alapleltárakban (intézményünk esetében a tárgyi leltárkönyvekben) nyilvántartott kulturális javak (műtárgyak) meglétét és állapotának vizsgálatát, valamint a leltárkönyvi adatokkal való egyeztetésüket célozta. E cél teljesülését a jelen jegyzőkönyv dokumentálja, az alábbiak szerint:

**A jelen revízió alapadatai:**

* a revízió jellege: az 51/2015. (XI. 13.) EMMI rendelet 2. § (2) da) pontja szerinti, a múzeum intézményvezetője által kezdeményezett eseti jellegű gyűjteményi revízió, amely kiterjed a teljes műtárgy-állományra, s egyben megfelel a gyűjteményenként hétévente lefolytatandó revíziónak (az összes nyitott és zárolt tárgyi gyűjteményt érinti)
* a revíziót végző személyek: Sándor Eszter néprajzos muzeológus és műtárgyvédelmi felelős, Nagy István történész muzeológus, Simándi László néprajzos muzeológus, Dr. Bihari-Horváth László múzeumigazgató. A revízióban – a muzeológusok felügyelete alatt – aktívan közreműködött az intézmény segédszemélyzete.
* a revízió időtartama: 2019.09.17. – 2022.03.16. (2,5 év)
* a revízió helyszínei: a múzeum központi műtárgyraktára (Hajdúszoboszló, Bocskai utca 21.), a textilraktár és az állandó néprajzi kiállítás (Bocskai utca 11.), az állandó történeti kiállítás, annak padlása, illetve az udvarán található kocsiszín (Bocskai u. 12.), és a Helyi Értékek Házában lévő kiállítás (Hősök tere 19.), továbbá a külső helyszíneken található kiállítások.
* a revízióval érintett gyűjtemények megnevezése: néprajzi, történeti, és képzőművészeti műtárgy-gyűjtemények.
* a gyűjtemény-tulajdonosok neve: Magyar Állam, Hajdúszoboszló Város Önkormány-zata
* a gyűjteményeknek a jelen revízió során ellenőrzött nyilvántartási egységei (leltárkönyvei):
  1. *Általános leltárkönyv*: 1969. január 5-én megnyitva – 2002. december 31-én lezárva
  2. *Történeti tárgyak és dokumentumok leltárkönyve*: 2004. január 1.–jelenleg is használatban
  3. *Néprajzi tárgyak és dokumentumok leltárkönyve*: 2007. október 8.–jelenleg is használatban
  4. *Képzőművészeti gyűjtemény leltárkönyve:* 2015. január 1.–jelenleg is használatban
  5. *Gyarapodási napló*: 2003. január 1. – jelenleg is használatban

**Előzmények: a korábbi revíziók adatai, műtárgykörnyezet a 2010-es évek elején**

2014-ben intézményvezető-váltás történt a Bocskai Múzeumban. Az intézmény átadása-átvétele során nem volt alkalom revízió lefolytatására, mert a műtárgyakat ekkor az intézmény ideiglenes külső raktárában ömlesztve tárolták. A raktári rend és kereshetőség hiánya nem tette lehetővé a revízió lefolytatását. Egy évvel ezt megelőzően, 2013-ban, amikor a helyi önkormányzat átvette az intézmény fenntartását, ugyanez volt a helyzet, így akkor sem került sor revízióra. Ez az állapot azért alakult ki, mert 2010-2013 között új állandó történeti kiállítást létesített a múzeum (Alfa-pályázatból), s az ezt kísérő felújítás előtt a tárgyi gyűjteményt egy külső (nem az intézményhez tartozó, ingyenes használatra átvett, fűtetlen, riasztórendszerrel el nem látott) raktárba telepítette át az intézmény, ahol nem biztosította (sem az intézmény, sem az ekkor felette felügyeletet gyakorló Déri Múzeum) a raktározás alapvető feltételeit. (A külső raktár az Oláh Gábor utcai vízműtelep egyik használaton kívüli irodaépülete volt.) Ez az állapot az intézményvezető-váltás után szűnt meg, de évek kellettek ahhoz, hogy a tárgyi gyűjtemény visszakerüljön a múzeum saját kezelésében lévő épületeibe. Nemcsak a fenntartó-, majd vezetőváltás során nem volt műtárgyrevízió, de sajnos kijelenthető, hogy a Bocskai Múzeumban évtizedek óta nem volt műtárgy-revízió annak ellenére, hogy lefolytatása a jelenleg hatályos jogszabály szerint hétévente kötelező. E mostani tehát hosszú idő óta az első (he nem épp a legelső) teljes körű (!) műtárgy-revízió a hajdúszoboszlói múzeumban. Nagy adósságot pótol ezzel az intézmény.

A közvetlen előzményekről: a 2003 és 2011 közötti időszakban több részleges revízióra került sor az intézményben, melyek eredményeit és hiányjegyzékét 2011-ben egy összegző jegyzőkönyvben rögzítették. (A fotógyűjteményt 2003 és 2007 között többször revíziózták, erről azonban jegyzőkönyv nem készült, csupán egy hiánylista, 2007 második felében. A fotónegatív-gyűjtemény ellenőrzése 2007 folyamán zajlott le, az ehhez kapcsolódó hiánylista pedig 2008 januárjában készült el.) A néprajzi-történeti tárgyrevíziót 2008-ban a „textilgyűjtemény” (valójában gyűjteményi egység, a néprajzi gyűjtemény része) ellenőrzésével kezdték el, majd a „kerámia- és üveggyűjteményt” revíziózták. (Ezt megelőzően 1984/85-ben történt revízió ezekben a gyűjteményi egységekben.) A textilgyűjtemény hiánylistája a 2011-es összegző jegyzőkönyv szerint nem mondható teljes körűnek, mivel számítottak véletlenszerűen előkerülő tárgyakra, valamint az akkora a Bocskai utca 21. szám alá került állandó néprajzi kiállítás vitrinjeit nem tudták kinyitni, így az azonosítás a leírás alapján, és nem a leltári szám alapján történt. 2008-ban elkezdődött az adattári dokumentumok revíziója, amelyről, mivel nem fejeződött be, nem készült lezáró jegyzőkönyv. A 2009-ben elindult fa-, fém- és bőralapú műtárgyak revíziója nem fejeződött be. Ennek oka az volt, hogy a 2010-ben indult Alfa-pályázatból megvalósuló felújítások miatt az akkor a főépületben (Bocskai utca 12. alatt) található raktárat ki kellett üríteni és az állandó helytörténeti kiállítást le kellett bontani. A műtárgyak a fent említett külső raktárba kerültek át. Az azóta eltelt időszakban fenntartó- és vezetőváltás, valamint jelentős felújítások történtek a múzeum életében. A vezetőváltás után elkezdődött a külső raktárból a múzeum Bocskai utcai épületeibe történő visszaszállítása, ami 2016-ban fejeződött be. Ugyanezen év decemberében elkezdődött a központi műtárgyraktár kialakítása a Bocskai utca 21. szám alatti épületben, amely korábban az állandó néprajzi kiállításnak adott helyet. A központi műtárgy-raktár kialakításával a többi épületben található kisebb raktárak felszámolásra kerültek, és a bennük található műtárgyakat a központi raktárba telepítettük át, a textilraktár anyagának kivételével, aminek gyakorlati okai voltak (elsősorban a központi raktárban tapasztalható helyhiány, másodsorban a textilraktár jelenlegi helyén kialakított modern műtárgykörnyezet, megfelelő raktározási forma). A raktárrendezés 2019-ig tartott, ekkorra alakult ki az a raktári rend, ami lehetővé tette a tárgyi gyűjtemény kereshetőségét és a teljes körű műtárgy-revízió lefolytatását (2019-2022).

**A 2019-ben megkezdett revízió menete**

A jelen műtárgy-revíziót 2019 őszén kezdtük el, s 2022 tavaszán fejeztük be. (Ezzel párhuzamosa, 2020-ban elkezdődött a segédgyűjtemények – könyvtár, adattár, stb. – revíziója is, de az még nem ért véget, így arról külön jegyzőkönyvben fogunk beszámolni.) Itt jegyezzük meg, hogy a revízióra rengeteg munkaórát fordított az intézmény. Ha minden műtárgy revíziójára csak 10 percet számítanánk (ami nagyon optimista becslés), akkor kijelenthetnénk, hogy a revízió 2.877 munkaórát vett igénybe, ami 360 munkanapot jelent. Ez egy munkavállaló számára 1,5 évnyi munkát jelent, és bár intézményünk 4 fő muzeológussal és néhány fős kisegítő személyzettel végezte a revíziót, így is nagy teljesítménynek számít, hogy egyéb (például kiállításrendezési, fejlesztési) munkáink mellett, sikerrel le tudtuk zárni a jelen revíziót.

A 2010-es raktár-költöztetés során a leltározott és leltározatlan műtárgyak összekeveredtek. Elkülönítésük csak a külső raktárból való visszatelepítés (2016) után, a központi műtárgy-raktár kialakítása (2016-2019) során történt meg, amikor a számozott polcok alkotta raktári rendet létrehoztuk, s e folyamat részeként a leltározatlan, vagy problémás (lekopott vagy hibás leltári számú) műtárgyak számára egy külön tárolási helyiségrészt különítettünk el.

A leltári szám nélküli tárgyak egy része legalább gyarapodási számmal rendelkezik (bár egy-két kivételtől eltekintve ezek nincsenek feltüntetve a tárgyakon). E tárgyak – a lentebb tárgyalt nehézségek, hiányosságok ellenére – a gyarapodási leltárkönyv alapján beazonosíthatók voltak a revízió során.

A nagyobb problémát azok az évekkel, évtizedekkel ezelőtt beleltározott műtárgyak jelentik, amelyekről lekopott a leltári szám és sem a gyarapodási napló, sem a leltárkönyv leírásai és/vagy a méretek alapján nem azonosíthatók be 100%-osan (bár egy részük akár azonos is lehet a leltárkönyvben szereplő egyes tételekkel). Ezért ezeket a tárgyakat a jelen jegyzőkönyvhöz mellékelt hiánylistára vezettük fel.

Talán még problémásabb, hogy az épületek udvarain bemutatott és tárolt nagyméretű mezőgazdasági eszközökön, járművek nagy részén sincs feltüntetve a leltári szám, és javarészt a leírás és/vagy a méretek is hiányoznak a leltárkönyvből. Ez utóbbi hiba egyébként – vagyis a leltárkönyvek 2014 előtti nem megfelelő vezetése, az adatok hiánya – több kisebb és közepes méretű műtárgy (pl. szőlőprés, házi áldás stb.) azonosítását is megnehezíti.

Feltűnő jelenség, hogy a néprajzi tárgyak és dokumentumok leltárkönyvébe a 2009/2010-es évben bevett, Fazekas István szoboszlói fazekasmester hagyatékát képező tárgyegyüttesből 16 darab műtárgy esetében ugyan a leltári számot, a megnevezést, szórványosan a darabszámot feltüntették a leltárba vétel során, ellenben a többi – szokatlan módon – rubrikát kihúzták. Véleményünk szerint ezek a tárgyak – az eredeti szándéktól eltérően – végül nem kerültek be múzeumunk gyűjteményébe, de mivel a leltárkönyvbe való bejegyzésük előbb megtörtént, mint múzeumba szállításuk, ezért jelenleg is szerepelnek a leltárban, miközben mi nem találtunk ezekhez hasonló, leltári szám nélküli tárgyakat a gyűjteményben. Sajnos ez is mutatja, hogy a leltározási fegyelem és szakmaiság hagyott némi kívánnivalót maga után a 2014 előtti időszakban.

A gyarapodási napló ellenőrzése során tapasztaltak alapján megállapíthatjuk, hogy a gyarapodási napló 2007 előtti elégtelen, nem következetes vezetése miatt az egyes bejegyzések átláthatatlanok. Többek között sokszor nem egyértelmű, hogy a darabszámok mely tárgyakra vonatkoznak. A gyarapodási számok nem a jogszabályban leírtak szerint lettek képezve (tehát nem „GYn/1” és variánsai), hanem a végső leltári számoknál elvártak szerint (pl. 2004.1.1.), ami miatt összetéveszthetők a végső leltári számokkal. Emellett a leltárkönyvben nem minden esetben lett rögzítve sem a végső leltári szám, sem a befogadó gyűjtemény.

Az általános (tehát a néprajzi, történeti, képzőművészeti tárgyakat együttesen tartalmazó) leltárkönyvet a 2002. év végén lezárták, mert egyrészt a múzeum egyes gyűjteményeinek a növekedése, másrészt a jogszabályi változások megkövetelték, hogy a múzeum a jövőben külön leltárkönyvekben tartsa nyilván a különböző (néprajzi, történeti, képzőművészeti) gyűjtemények műtárgyait. Így 2004-től kezdve a néprajzi, valamint a történelmi tárgyakat és dokumentumokat, a képzőművészeti gyűjteményt, illetve két segédgyűjteményt, az eredeti fényképeket és az adattárat külön leltárkönyvben vezeti az intézmény. Sajnos a kezdetekben nem voltak jelölve a leltári számokban a gyűjteménytípusok, így a nyilvántartásban többször előfordul ugyanaz a szám, elsősorban a néprajzi, a történeti és az eredeti fényképek leltárában. Ez utóbbinál fordul elő, hogy utólag sem jelölték betűvel a gyűjteményt a beleltározott dokumentumon, ezért ezt a közeljövőben pótolni szükséges.

Feltűnő, hogy igen sok fejfedő hiányzik a gyűjteményből. Mivel a textilraktárban és a kiállításokban található kalapokat hiánytalanul sikerült beazonosítani, e hiány okai a következők lehetnek:

1. A korábban beleltározott műtárgyak tévedésből újra be lettek leltározva. (Ez a hibalehetőség egyébként több másik tárgy esetében is felmerül a hasonló leírások miatt, pl. mángorló, dézsa);

2. Korábbi – 2014 előtti – kölcsönzések alkalmával a kölcsönvevő nem szolgáltatta vissza a műtárgyakat, ezért azok elkallódtak. Ezt a lehetőséget húzza alá az a tény, hogy mivel többségében pásztor- vagy bandériumi kalapokról van szó, és néhány más, a pásztor- és bandériumi viselethez köthető ruhadarab is hiányzik, ezeket egyszerre adhatták kölcsön, és így együtt nem kerültek vissza a múzeumhoz. Kölcsönzési szerződést minden esetre egyelőre nem találtunk erről az esetleges kölcsönadásról.

Feltűnő továbbá az 1990-es évek második felében a Szoboszlói Művésztelepen készült egyes alkotások hiánya. Ezeknél szintén a fentebb említett probléma állhat fenn, tehát a műalkotások (2014 előtt) kölcsön lettek adva, és nem kapta vissza az intézmény. Az adott alkotásokat kerestük a polgármesteri hivatalban is, de ott sem találtuk nyomukat.

Az alkotótáboros alkotásoknál illetve a fejfedőknél az esetleges kölcsönadás bizonyítása további kutatást igényel. A Bocskai Múzeumban iktatott iratok között nem találtunk kölcsönzési szerződést. Elképzelhetőnek tartjuk azonban, hogy a Déri Múzeum (mint 2013 előtt a Bocskai Múzeum felettes szakmai szerve) őrzi e kölcsönzési szerződések egy példányát. A jövőben kísérletet teszünk ennek felderítésére.

A fenti példák is rávilágítanak arra, hogy a műtárgymozgatás (kölcsönadás, letétbe helyezés, stb.) nem megfelelő követése, mint probléma, jelen volt az intézmény életében 2014 előtt. A 2014 előtti raktározási gyakorlathoz hozzátartozott, hogy a több épületben folyó raktározási rendszerben nem szerepeltek polcszámok a polcokon, és a polcról ideiglenesen – pl. időszaki kiállításhoz, vagy kölcsönadás céljával, vagy restaurálásra/konzerválásra, stb. – levett műtárgyak helyére nem került őrcédula, illetve a dobozokon, polcokon nem szerepelt az ott tárolt kulturális javak listája, az intézmény pedig nem rendelkezett mozgatási naplóval. Vagyis tulajdonképpen nem lehetett dokumentáltan követni a műtárgy útját a raktárból egyéb helyekre és vissza. Ezeket a hiányosságokat 2014 óta fokozatosan pótoltuk, a polc- és, raktárszámok, az őrcédulák és listák, valamint a mozgatási napló most már része a raktározási gyakorlatnak. A helyhiány és a fokozatosan bekerülő új tárgyak miatt a raktárrendezés viszont állandóan napirenden van.

**A műtárgy-revízió eredményei**

Leltárkönyvekre lebontva a revíziózott műtárgyak száma a következő:

* Általános leltárkönyv: **13.705 db**
* Történeti tárgyak és dokumentumok: **1.428 db**
* Néprajzi tárgyak és dokumentumok: **1.496 db**
* Képzőművészeti gyűjtemény: **634 db**
* *Gyarapodási napló: 6.709 db (Ebben az esetben meg kell jegyeznünk, hogy a gyarapodási naplóban szereplő tárgyak egy része már leltározásra került, így ezek átfedést mutatnak a történeti, a néprajzi és a képzőművészeti leltárkönyvvel.)*

A fentieknek megfelelően, **2019 és 2022 között összesen 17.263 db leltározott műtárgy revíziója történt meg. A revízió eredményeképp a meg nem talált műtárgyak száma: 203 db, melyek a jelen jegyzőkönyvhöz mellékelt hiányjegyzékben tételesen szerepelnek. A meg nem találás nem feltétlenül jelent a műtárgy-gyűjteményből való kikerülést**, hisz – ahogy azt a fentiekben is részleteztük – 2014 előtt számos raktározási és leltározási hiba és hiányosság jellemezte a gyűjteménygondozási gyakorlatot, ami részben hozzájárulhatott a tárgyak jelen revízió során történő meg nem találásához. Érdemes továbbá megjegyezni, hogy a múzeumszakma minden raktárköltöztetéskor átlagosan 5%-os „műtárgyveszteséggel” számol, és bár a mi múzeumunkban két nagy raktárköltöztetés is volt az elmúlt bő évtizedben (2010-ben a külső raktárba költöztettük ki, majd 2016-ban onnan költöztettük vissza a műtárgy-gyűjteményt), mégsem 10%, hanem csak 1% lett a „műtárgyveszteség”, ami ebben az esetben – még egyszer hangsúlyozzuk – nem feltétlenül a gyűjteményből való kikerülést, hanem részben meg nem találást jelent. Ugyanakkor valószínűsítjük, hogy a meg nem talált műtárgyak nagy része már a közelmúltbeli raktárköltöztetések előtt sem volt megtalálható a műtárgy-gyűjteményben, mivel a meg nem talált tárgyak között csak mintegy 10%-ot képviselnek a 2010 után leltározott műtárgyak. Ennek az aránynak nagyobbnak kellene lennie, ha 2010 után következett volna be műtárgyak gyűjteményből való kikerülése. Megjegyezzük továbbá, hogy a jelen revízió során meg nem talált műtárgyak közül 20 darab már a korábbi (nem teljes körű !) revíziós listákon is szerepelt. Ha ezek a korábbi revíziók teljes körűek lettek volna, akkor feltehetően ez a szám is jóval nagyobb lenne. További fontos megállapítás, hogy 16 műtárgy nagy valószínűséggel valójában nem is került be a gyűjteménybe, ahogy arra fentebb már utaltunk. **Véleményünk szerint a revízió sikeresnek mondható, annál is inkább, mint hogy a jelen revízió tekinthető az intézmény történetének első teljes körű műtárgy-revíziójának, ami nem kis szervező- és szakmunkát igényelt a kollégáktól, amit múzeumigazgatóként ezúton is köszönök!**

Hajdúszoboszló, 2022. március 16.

A revízióban részt vevő muzeológusok:

………………………………………… …………………………………………

múzeumigazgató muzeológus

p.h.

………………………………………… …………………………………………

muzeológus muzeológus

Melléklet a „Revíziós jegyzőkönyv – 2022” c. dokumentumhoz

**Hiányjegyzék**

**A leltárkönyvben szereplő, de nem fellelhető (meg nem talált)**

**kulturális javak nyilvántartási adatai**

|  |  |  |
| --- | --- | --- |
| **Leltári szám** | **Megnevezés** | **Darabszám** |
| BIM 66.59.1. | Mángorló | 1 |
| BIM 66.63.1. | Pásztornyereg | 1 |
| BIM 66.78.1. | Kovászoló fa | 1 |
| BIM 66.112.1. | Dézsa | 1 |
| BIM 66.260.1. | Párnahuzat | 1 |
| BIM 66.277.1. | Bandériumi kalap | 1 |
| BIM 66.278.1. | Pásztor kalap | 1 |
| BIM 66.286.1. | Leánygimnáziumi sapka | 1 |
| BIM 66.287.1. | Fiúgimnáziumi sapka | 1 |
| BIM 66.294.1. | Pásztorkalap | 1 |
| BIM 66.377.1. | Bandériumi kalap | 1 |
| BIM 66.395.1. | Ekekapa | 1 |
| BIM 66.413.1. | Favilla | 1 |
| BIM 66.416.1. | Horog | 1 |
| BIM 66.441.1. | Tarlógereblye | 1 |
| BIM 66.443.1. | Kertigereblye | 1 |
| BIM 66.454.1. | Törökdomb utcai óvoda makettje | 1 |
| BIM 66.455.1. | Az első tanyasi iskola makettje | 1 |
| BIM 66.505.1. | Tengeri daráló | 1 |
| BIM 66.640.1. | Kancsó | 1 |
| BIM 66.662.1. | Butella | 1 |
| BIM 66.943.2. | Eketaliga | 1 |
| BIM 66.962.1. | Hajdúszoboszló címere | 1 |
| BIM 66.993.1. | Halotti urna csontokkal | 1 |
| BIM 67.15.1. | Gyertyatartó | 1 |
| BIM 68.7.1. | Sótartó | 1 |
| BIM 69.68.1. | Tíz korona | 1 |
| BIM 70.255.1. | A gólyási földgázbontó makettje | 1 |
| BIM 70.255.2. | A makett tartó lába | 1 |
| BIM 70 255.3. | A makett tartó lába | 1 |
| BIM 70.263.1. | Dénár | 1 |
| BIM 70.264.1. | Dénár | 1 |
| BIM 71.54.1. | Gyufatartó | 1 |
| BIM 72.63.1. | Hurkatöltő szaru | 1 |
| BIM 72.108.1. | Favágó tönkő | 1 |
| BIM 72.118.1. | Női harisnya | 1 |
| BIM 72.118.2. | Női harisnya | 1 |
| BIM 72.128.1. | Férfi ing | 1 |
| BIM 72.130.2. | Nadrág | 1 |
| BIM 72.155.1.3. | Nyüst | 1 |
| BIM 72.170.1. | Szőlőprés | 1 |
| BIM 72.170.2. | Tömőrúd | 1 |
| BIM 73.1.1. | Szőlőprés | 1 |
| BIM 73.2.1. | Szőlőprés | Nincs darabszám |
| BIM 73.6.3. | Kötény | 1 |
| BIM 73.6.5. | Kalap | 1 |
| BIM 73.14.1. | Süveg | 1 |
| BIM 73.15.1. | Süveg | 1 |
| BIM 73.20.1. | Párnatok | 1 |
| BIM 73.20.2. | Párnatok | 1 |
| BIM 73.20.3. | Párnatok | 1 |
| BIM 73.26.1. | Tintatartó alja | 1 |
| BIM 73.26.2. | Tintatartó fedele | 1 |
| BIM 74.9.2. | Orsó | 1 |
| BIM 74.11.1. | Ösztörű | 1 |
| BIM 74.54.1. | Csiptető szemüveg | 1 |
| BIM 74.81.1. | Bonbonier | 1 |
| BIM 75.34.1. | Borbély cégér | 1 |
| BIM 75.51.1. | A Felső Nép- és Polgárisk. Tanítók, Tanítónők Orsz. Egyesülete Gönczy Pál érme | 1 |
| BIM 75.57.1. | Locsoló | 1 |
| BIM 75.64.1. | Tepsi | 1 |
| BIM 76.2.1. | Eketaliga | 1 |
| BIM 76.2.2. | Eke | 1 |
| BIM 76.16.1. | Üllő | 1 |
| BIM 76.32.1. | Tejes köcsög | 1 |
| BIM 76.61.1. | Fésű | 1 |
| BIM 76.64.1. | Diákszövetség jelvénye | 1 |
| BIM 76.97.1. | Viharlámpa | 1 |
| BIM 77.62.1. | MHSZ-zászló | 1 |
| BIM 77.71.2. | Eketaliga | 1 |
| BIM 77.74.2. | Hőgyes-plakett doboza | 1 |
| BIM 77.87.1. | Viharlámpa | 1 |
| BIM 78.12.1. | Faragott szék | 1 |
| BIM 78.14.1. | Cégtábla (hentes) Gáti Sándoré | 1 |
| BIM 78.52.1. | Kereplő | 1 |
| BIM 78.64.1. | Mécses | 1 |
| BIM 79.3.1. | Ferenc József 10 koronás aranya | 1 |
| BIM 80.107.1. | Répareszelő | 1 |
| BIM 80.129.1. | Ráfhúzó | 1 |
| BIM 81.41.1. | Morzsoló (tengerihez) | 1 |
| BIM 81.57.1. | „Stilzon”-kulcs | 1 |
| BIM 81.64.1. | Simító cső | 1 |
| BIM 81.66.1. | Tolózár (gázvezetékhez) | 1 |
| BIM 81.67.1. | Tolózár (gázvezetékhez) | 1 |
| BIM 81.107.1. | Szekérülés | 1 |
| BIM 81.188.1. | Dohányzóasztal | 1 |
| BIM 82.72.1. | Mikroszkóp | 1 |
| BIM 82.76.1. | Hátikosár | 1 |
| BIM 82.87.1. | Bunda | 1 |
| BIM 82.212.1. | Szőttes: faliszőnyeg | 1 |
| BIM 83.96.1. | Mozsár | 1 |
| BIM 83.174.1. | Varrógép | 1 |
| BIM 84.28.2. | Vacuummeter | 1 |
| BIM 85.5.1. | Fémtálca | 1 |
| BIM 85.141.1. | Méhész „cégtábla” | 1 |
| BIM 85.189.1. | Kalap | 1 |
| BIM 86.109.1. | Dugóhúzó | 1 |
| BIM 87.171.1. | Öntött vas serpenyő | 1 |
| BIM 87.172.1. | Öntött vas lábas | 1 |
| BIM 88.15.1. | Pörgettyű | 1 |
| BIM 88.16.1. | Robbanó motor modell | 1 |
| BIM 88.20.1. | Elektromos csengő | 1 |
| BIM 88.21.1. | Telefon | 1 |
| BIM 88.29.1. | Mikroszkóp | 1 |
| BIM 88.51.1. | Vasgyártás, acélgyártás szemléltetője | 1 |
| BIM 88.120.1. | Bevarrott ujjú férfi ing | 1 |
| BIM 88.153.1. | Leány sapka (gimn.) | 1 |
| BIM 88.154.1. | Fiú sapka (gimn.) | 1 |
| BIM 88.158.1. | Ballagási tarisznya | 1 |
| BIM 88.165.1. | Dresda falikép | 1 |
| BIM 89.2.1. | Üllő (Gimn. szemléltető) | 1 |
| BIM 89.10.41. | Árkoló | 1 |
| BIM 89.10.214. | Szerszámos fogas | 1 |
| BIM 89.10.226.1. | Üllő | 1 |
| BIM 89.10.278.2. | Stáhológép rúdja | 1 |
| BIM 89.21.2. | Szerszámos asztal – Gimn. szemléltető | 1 |
| BIM 89.47.71. | „Petőfi” | 1 |
| BIM 90.19.1. | Kucsma | 1 |
| BIM 90.102.1. | Fejfa | 1 |
| BIM 90.122.1. | Hámtáska | 1 |
| BIM 90.143.1.4. | „Önkéntes tűzoltó” jelvény | 1 |
| BIM 90.171.1. | Fejfa | 1 |
| BIM 90.361.1. | Komódterítő | 1 |
| BIM 91.65.1. | Fejfa minta | 1 |
| BIM 91.66.1. | Fejfa minta | 1 |
| BIM 91.133.1.1-2. | Egy pár pányvás kötél | 2 |
| BIM 91.141.1. | „Kitűnő tanuló” – kitüntetés | 1 |
| BIM 91.142.1. | Kitüntető plakett doboza | 2 |
| BIM 91.158.1. | Ködmön | 1 |
| BIM 91.222.1. | Fababa – Gyermekjáték | 1 |
| BIM 92.222.1. | Szovjet pionírnyakkendő | 1 |
| BIM 92.231.1. | Úttörő reklámtáska |  |
| BIM 92.233.1. | Könyvjelző - A Zrínyi I. Úttörőcsapat, Szendrői Táborának Emlékkönyvjelzője | 1 |
| BIM 92.234.1. | Könyvjelző - "II. Sz.Ált. Iskola Hajdúszoboszló Csapatfórum 5 Éves 1968 - 1973" | 1 |
| BIM 92.288.1. | "2382 Bükk, 81. V.2." | 1 |
| BIM 93.13.1.1-2. | Csúcs Ferenc: Hőgyes Endre - Emlékérem | 2 |
| BIM 93.14.1. | Póka György: Hőgyes Endre plakett | 1 |
| BIM 93.28.7. | Juhászbunda | 1 |
| BIM 93.29.1. | Egy darab MHSZ gyakorló pisztoly | 1 |
| BIM 93.63.1. | Asztal | 1 |
| BIM 95.1.9. | Pásztor kalap (Csikós kalap) | 1 |
| BIM 95.50.72. | Kis kalapács „Nyithamer” | 1 |
| BIM 95.50.300.1-5. | Szemüvegek a szilánkok ellen stb. | 5 |
| BIM 95.50.356. | Csiszolókő | 1 |
| BIM 95.50.366. | Cséplőgépnél használt szerszámos láda | 1 |
| BIM 95.89.1. | Duncsák Attila: „Műterem” | 1 |
| BIM 95.90.1. | Égerházi Imre: „Virágcsendélet” | 1 |
| BIM 95.91.1. | B. Nikli Ferenc: „Hortobágy” | 1 |
| BIM 96.6.1. | Szakajtóruha | 1 |
| BIM 96.111.1. | Nyeles bogrács | 1 |
| BIM 96.192.1. | Sofi Ruotsalainen: „Önarckép II.” | 1 |
| BIM 96.194.1. | B. Nikli Ferenc: „Hortobágyi bogácsok” | 1 |
| BIM 96.195.1. | Réti Zoltán: „Juhász” | 1 |
| BIM 96.202.1. | Joseph Kadar: „Hommage á Bartók” | 1 |
| BIM 96.203.1. | Le K’dar (Kádár József): „Fényvibráció” | 1 |
| BIM 97.5.1. | Keretezett fotoreprodukció | 1 |
| BIM 97.118.31. | Burgonyabogár Leptinotarsa Decemlineata | 1 |
| BIM 97.119.1. | Gyermekjáték Gitár | 1 |
| BIM 97.231.1. | Disznóperzselő | 1 |
| BIM 98.7.1. | Réti Zoltán: „Szabad madarak” | 1 |
| BIM 98.38.1. | Gyermek munka Anyák napi emlék | 1 |
| BIM 98.39.1. | Gyermek munka Anyák napi emlék | 1 |
| BIM 98.260.6. | Karkötő – Fonott dísz | 2 |
| BIM 98.265.1. | Miholcsa József: „Hullám” | 1 |
| BIM 98.324.1. | Koncz Vilmos (Budapest): „A tanya” | 1 |
| BIM 98.326.15. | Kalapos korsó | 1 |
| BIM 98.331.1. | Melleskötény | 1 |
| BIM 99.33.1. | Keretezett végelbocsátó levél | 1 |
| BIM 99.89.1. | Vörös zászló | 1 |
| BIM 99.90.40. | (Nincs megnevezés; a műtárgycsoportban fa szobrok szerepelnek.) | Nincs darabszám |
| BIM 99.93.1. | Cs. Uhrin Tibor: „Nyári idill” | 1 |
| BIM 99.96.1. | Penovács Endre: „Alföld II.” | 1 |
| BIM 99.98.1. | Miholcsa József: Dombormű | 1 |
| BIM 99.99.1. | Miholcsa József: Dombormű | 1 |
| BIM 2000.4.1. | Campanulaceae Harangvirágfélék | Nincs darabszám |
| BIM 2000.37.1. | Telefonkagyló, hallgató | 1 |
| BIM 2000.48.10. | Kéményseprő stóc kefe | 1 |
| BIM 2000.66.7. | Kispárna huzat | 1 |
| BIM 2000.74.1. | Rokka | 1 |
| BIM 2000.78.1. | Dalos jelvény: „Balassagyarmat 100” | 1 |
| BIM 2000.80.1. | Dalos jelvény „30 év a magyar zenekultúra szolgálatában” | 1 |
| BIM 2001.7.1. | Horváth János: „Rét” | 1 |
| BIM 2001.14.9. | Az ebédlőasztalon használt szőnyeg | 1 |
| BIM 2001.86.2. | Ajtótok ajtóval | 2 |
| BIM 2001.86.5. | Tetőfedő pala | 3 |
| BIM 2001.86.6. | Ún. „Hortobágyi tégla” | 3 |
| BIM 2002.61.2.2. | Öltöny „Esküvői öltöny” nadrágja | 1 |
| BIM 2002.84.1. | Házi Áldás | 1 |
| BIM 2002.105.1. | Nagykapu | 1 |
| BIM n 2008.33.71. | Kürtődugó | 1 |
| BIM n 2009.1.20. | Gömbtestű váza sérült a talpa | 1 |
| BIM n 2009.1.34.2. | Lámpabúra (fekete, áttört) | 1 |
| BIM n 2009.1.38. | Tál | Nincs darabszám |
| BIM n 2010.1.5. | Vasmozsár, háborús | 1 |
| BIM n 2010.1.17. | Fapipa szárral | 1 |
| BIM n 2010.1.23. | Szemléltető eszköz: Római út köve (?) | 1 |
| BIM n 2010.1.24. | Szemléltető eszköz: Római edényke (?) | 1 |
| BIM n 2010.1.25. | Szemléltető eszköz: Régészeti lelet | 1 |
| BIM n 2010.1.26. | Szemléltető eszköz: Régészeti lelet | 1 |
| BIM n 2010.1.27. | Szemléltető eszköz: | - |
| BIM n 2010.1.30. | Réz cigaretta töltő | - |
| BIM n 2010.1.37. | Nyomódúc | - |
| BIM n 2010.1.40. | Fa rokka | 1 |
| BIM n 2010.1.41. | Festett fa rokka | 1 |
| BIM n 2010.1.46. | Górészék | - |
| BIM n 2010.1.52. | Csizmanadrág | - |
| BIM n 2010.1.55. | Paplanhuzat | - |
| BIM n 2010.1.77. | Fagomb | - |
| BIM n 2010.1.79. | Falitükör | 1 |
| BIM n 2010.2.1.2. | Tálas | - |
| BIM n 2010.2.11. | Vasláb | - |
| BIM n 2010.2.12.2. | Cégér | 1 |
| BIM n 2013.4.1. | Kancsóra vagy kis dísztárgy alá való kendő | 1 |
| BIM n 2013.4.2. | Kis terítő (dísztárgy alátétnek) | 1 |
| BIM n 2013.4.3. | Terítő (tálcára való) | 1 |
| BIM n 2013.4.4. | Szekrénycsík | 1 |
| BIM n 2013.4.5.1-3. | Szekrénycsík | 3 |
| BIM n 2014.1.4. | Egy darab férfi kézelő | 1 |